**PROFESINIŲ SĄJUNGŲ, PASIRAŠIUSIŲ LIETUVOS ŠVIETIMO IR MOKSLO ŠAKOS KOLEKTYVINĘ SUTARTĮ (ŠVIETIMO POGRUPIO), IR ŠVIETIMO, MOKSLO IR SPORTO MINISTERIJOS KOLEKTYVINIŲ DERYBŲ DĖL LIETUVOS ŠVIETIMO IR MOKSLO ŠAKOS KOLEKTYVINĖS SUTARTIES PAKEITIMO POSĖDŽIO**

**PROTOKOLAS NR.**

2021 m. gegužės 27 d.

Vilnius

Posėdis įvyko 2021 m. gegužės 27 d. 9.00–11.10 val. per Švietimo, mokslo ir sporto ministerijos Šviesiosios salytės nuotolinę prieigą.

Posėdžio pirmininkas – švietimo, mokslo ir sporto viceministras Ramūnas Skaudžius.

Posėdžio sekretorė – Švietimo, mokslo ir sporto ministerijos Švietimo kokybės ir regioninės politikos departamento Mokyklų veiklos skyriaus patarėja Stanislava Strolaitė.

Dalyvavo: Aidas Aldakauskas (ŠMSM), Diana Gurevičienė (LPS „Sandrauga“), Kęstutis Juknis (LPS „Sandrauga“), Aldona Kindurienė (ŠMPS „Solidarumas“), Egidijus Milešinas (LŠMPS), Eglė Radėnienė (ŠMSM), Ramūnas Skaudžius (ŠMSM), Jurgita Šerpatauskienė (ŠMSM).

DARBOTVARKĖ:

1. Dėl profesinių sąjungų, pasirašiusių Lietuvos švietimo ir mokslo šakos kolektyvinę sutartį (Švietimo pogrupio), ir Švietimo, mokslo ir sporto ministerijos kolektyvinių derybų dėl Lietuvos švietimo ir mokslo šakos kolektyvinės sutarties pakeitimo 2021 m. gegužės 13 d. posėdžioprotokolo tvirtinimo.

2. Dėl profesinių sąjungų pateiktų reikalavimų dėl 2017 m. lapkričio 22 d. Lietuvos švietimo ir mokslo šakos kolektyvinės sutarties (Nr. S-631)  (kartu su 2020 m. spalio 9 d. Nr. S-1324 ir 2021 m. vasario 11 d. Nr. S-177 pakeitimais) pakeitimo.

3. Dėl kito derybų posėdžio datos ir laiko.

1. SVARSTYTA. Profesinių sąjungų, pasirašiusių Lietuvos švietimo ir mokslo šakos kolektyvinę sutartį (Švietimo pogrupio), ir Švietimo, mokslo ir sporto ministerijos kolektyvinių derybų dėl Lietuvos švietimo ir mokslo šakos kolektyvinės sutarties pakeitimo 2021 m. gegužės 13 d. posėdžioprotokolo tvirtinimas.

SUTARTA BENDRU SUTARIMU. Patvirtinti profesinių sąjungų, pasirašiusių Lietuvos švietimo ir mokslo šakos kolektyvinę sutartį (Švietimo pogrupio), ir Švietimo, mokslo ir sporto ministerijos kolektyvinių derybų dėl Lietuvos švietimo ir mokslo šakos kolektyvinės sutarties pakeitimo 2021 m. gegužės 13 d. posėdžioprotokolą.

2. SVARSTYTA. Profesinių sąjungų pateikti reikalavimai dėl 2017 m. lapkričio 22 d. Lietuvos švietimo ir mokslo šakos kolektyvinės sutarties (Nr. S-631)  (kartu su 2020 m. spalio 9 d. Nr. S-1324 ir 2021 m. vasario 11 d. Nr. S-177 pakeitimais) pakeitimo (toliau – Kolektyvinė sutartis).

Derėtasi dėl profesinių sąjungų pateikto reikalavimo Kolektyvinės sutarties 8.1 papunktyje numatyti konkrečią pinigų sumą 2022 metams, kuri būtų susieta su planuojama tinklo pertvarka.

SUTARTA BENDRU SUTARIMU. Tikslinti Kolektyvinės sutarties 8.1 papunkčio formuluotę, įrašant teisės akto pavadinimą, kuriuo nustatoma Švietimo, mokslo ir sporto ministerijos asignavimuose numatytų valstybės biudžeto lėšų, skirtų išlaidoms, susijusioms su valstybinių ir savivaldybių mokyklų mokytojų, dirbančių pagal ikimokyklinio, priešmokyklinio, bendrojo ugdymo ir profesinio mokymo programas, skaičiaus optimizavimu, apmokėti, paskirstymo pagal savivaldybes ir valstybines mokyklas, vykdančias ikimokyklinio, priešmokyklinio, bendrojo ugdymo ir profesinio mokymo programas, tvarką.

Derėtasi dėl profesinių sąjungų pateikto reikalavimo Kolektyvinės sutarties 8.2 papunktyje numatyti, kad darbo grupė dėl profesinių pensijų kaupimo turi būti sudaryta iki 2021 m. gruodžio 31 d.

SUTARTA BENDRU SUTARIMU. Nekeisti Kolektyvinės sutarties 8.2 papunkčio formuluotės.

Derėtasi dėl profesinių sąjungų pateikto reikalavimo Kolektyvinės sutarties 8.4 papunktyje nustatyti, kad nuo 2022 m. sausio 1 d. mokytojų, dirbančių pagal ikimokyklinio ir priešmokyklinio ugdymo programas, etatą sudaro 32 kontaktinės ir 4 nekontaktinės valandos, nuo 2023 m. sausio 1 d. – 31 kontaktinė ir 5 nekontaktinės valandos, nuo 2024 m. sausio 1 d. – 30 kontaktinių ir 6 nekontaktinės valandos.

SUTARTA BENDRU SUTARIMU. Pakeisti Kolektyvinės sutarties 8.4 papunkčio formuluotę išdėstant konkrečiai pamečiui kaip keisis mokytojų, dirbančių pagal ikimokyklinio ir priešmokyklinio ugdymo programas, etato sandara nuo 2022 metų.

Derėtasi dėl profesinių sąjungų pateikto reikalavimo Kolektyvinės sutarties 8.5 papunktyje numatyti konkrečius terminus ir dydžius iki kada ir kaip keičiama darbo krūvio sandara, atsižvelgiant į darbo užmokesčio didėjimą.

ŠMSM siūlo preliminarią Kolektyvinės sutarties 8.5 papunkčio formuluotę: „Proporcingai pareiginės algos pastoviosios dalies koeficientų didinimui palaipsniui didinti ......darbuotojų (įvardyti konkrečiai) darbo laiką per savaitę iki 36 valandų.“

SUTARTA BENDRU SUTARIMU. Po konsultacijų su darbo grupe Švietimo įstaigų (išskyrus aukštąsias mokyklas) pedagoginių darbuotojų darbo apmokėjimui tobulinti tęsti derybas dėl Kolektyvinės sutarties 8.5 papunkčio formuluotės.

Derėtasi dėl profesinių sąjungų pateikto reikalavimo Kolektyvinės sutarties 8.6 papunktyje numatyti, kad nuo 2022 m. rugsėjo 1 d. bus įdiegtas bazinės pareiginės algos modelis.

SUTARTA BENDRU SUTARIMU. Profesinės sąjungos kitam derybų posėdžiui pasiūlys Kolektyvinės sutarties 8.6 papunkčio formuluotę ir bus tęsiamos diskusijos.

Derėtasi dėl profesinių sąjungų pateikto reikalavimo Kolektyvinės sutarties 8.9 papunktyje pakeisti nustatytą datą iš 2025 metų į 2024 ir detalizuoti sutarties 8.9 papunktyje, numatant konkrečius terminus ir dydžius, kaip laipsniškai kasmet iki 2024 m. turi didėti Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 priedo I–VII skyriuose nurodytų darbuotojų darbo užmokestis, kad 2024 m. pasiektų šalies 130 proc. VDU. Papildyti sutarties 8.9 papunktį ir numatyti, kad vidutinis darbo užmokestis skaičiuojamas ne nuo šalies VDU, o nuo aukštojo išsilavinimo reikalaujančių profesijų VDU.

ŠMSM pasiūlė Kolektyvinės sutarties 8.9 papunkčio tokią formuluotę: „8.9. Inicijuoti Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo pakeitimus, pagal kuriuos mokytojų, dirbančių pagal ikimokyklinio, priešmokyklinio, bendrojo ugdymo, neformaliojo švietimo ir profesinio mokymo programas, ir pagalbos mokiniui specialistų, nurodytų šio įstatymo 5 priede, darbo užmokestis nuo 2022 m. rugsėjo 1 d. būtų didinamas vidutiniškai 10 procentų. Pasiekti, kad nuo 2024 m. rugsėjo 1 d. mokytojų vidutinis darbo užmokestis sudarytų 130 procentų šalies vidutinio darbo užmokesčio.“.

SUTARTA BENDRU SUTARIMU. Profesinės sąjungos pateiks savo nuomonę dėl ŠMSM siūlomos Kolektyvinės sutarties 8.9 papunkčio formuluotės.

Derėtasi dėl profesinių sąjungų pateikto reikalavimo sujungti Kolektyvinės sutarties 8.5, 8.9 ir 8.17 papunkčius į naują 8.5 papunktį ir numatyti, kad nuo 2021 m. rugsėjo 1 d. Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 priedo I-VII skyriuose nurodytų darbuotojų pareiginės algos pastoviosios dalies koeficientas didinamas 15 proc. ir dėl siūlomų alternatyvų darbo užmokesčiui didinti:

* nuo 2021 m. rugsėjo 1 d. pareiginės algos pastoviosios dalies koeficientas didinamas 6 proc., o nuo 2022 m. rugsėjo 1 d. 10 proc.;
* jei nuo 2021 m. rugsėjo 1 d. pareiginės algos pastoviosios dalies koeficientas nedidinamas 6 proc., tada nuo 2022 m. rugsėjo 1 d. didinamas 15 proc.

ŠMSM siūlo pareiginės algos pastoviosios dalies koeficientus didinti 10 proc. nuo 2022 m. rugsėjo 1 d.

Profesinės sąjungos siūlo alternatyvą: pareiginės algos pastoviosios dalies koeficientus didinti 10 proc. nuo 2022 m. sausio 1 d.

SUTARTA BENDRU SUTARIMU. ŠMSM įvertins lėšų poreikį profesinių sąjungų ir ŠMSM pasiūlymas įgyvendinti.

Derėtasi dėl profesinių sąjungų pateikto reikalavimo keisti Kolektyvinės sutarties 8.15 papunktį, kuriame numatyti, kad 300 Eur stipendija skaidoma į dvi dalis, 150 Eur išmokama kaip stipendija studijuojant, o likę 150 Eur kaupiami ir sukaupta suma išmokama po studijų, įsidarbinus mokytoju ir sudarius sutartį dirbti ne mažiau kaip 3 metus.

SUTARTA BENDRU SUTARIMU. Svarstyti Kolektyvinės sutarties 8.1 papunkčio papildymą dėl fondo ar programos jaunų / pradedančių mokytojų pritraukimo į švietimo sistemą pritraukimo sukūrimo.

Derėtasi dėl profesinių sąjungų pateikto reikalavimo pakeisti Kolektyvinės sutarties 8.16 papunktį, kuriame numatyti, kad nuo 2022 m. sausio 1 d. ikimokyklinio, priešmokyklinio ugdymo, ir švietimo pagalbos finansavimą 100 proc. iš valstybės biudžeto skirti savivaldybėms kaip specialią tikslinę dotaciją savivaldybių biudžetams.

SUTARTA BENDRU SUTARIMU. Kolektyvinėje sutartyje 8.16 papunkčio formuluotės nekeisti.

Derėtasi dėl profesinių sąjungų pateikto reikalavimo papildyti Kolektyvinę sutartį nauju papunkčiu, kuriame būtų nustatyta, kad švietimo įstaigose veikiančių bibliotekų darbuotojai yra švietimo darbuotojai ir jiems darbo užmokestis mokamas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 priedu.

SUTARTA BENDRU SUTARIMU. Atidėti šio reikalavimo svarstymą kitam derybų posėdžiui.

Derėtasi dėl profesinių sąjungų pateikto reikalavimo papildyti Kolektyvinę sutartį nauju papunkčiu, kuriame būtų nustatyta, kad Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 priedo VI, VII skyriuose nurodytų darbuotojų pareiginės algos pastoviosios dalies koeficientas nuo 2021 m. rugsėjo 1 d. nustatomas tokio pat dydžio, kaip mokytojams.

Profesinės sąjungos siūlo alternatyvą: Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 priedo VI, VII skyriuose nurodytų darbuotojų pareiginės algos pastoviosios dalies koeficientas nuo 2022 m. rugsėjo 1 d. didinamas tiek pat, kiek ir mokytojams.

SUTARTA BENDRU SUTARIMU. ŠMSM svarstys profesinių sąjungų pasiūlymą.

Derėtasi dėl profesinių sąjungų pateikto reikalavimo papildyti Kolektyvinę sutartį nauju papunkčiu, kuriame būtų nustatyta, kad mokytojų padėjėjams darbo užmokestis mokamas vadovaujantis Lietuvos Respublikos valstybės ir savivaldybių įstaigų darbuotojų darbo apmokėjimo ir komisijų narių atlygio už darbą įstatymo 5 priedu.

SUTARTA BENDRU SUTARIMU. Atidėti šio reikalavimo svarstymą kitam derybų posėdžiui.

3. SVARSTYTA. Kito derybų posėdžio data ir laikas.

SUTARTA. Kitas posėdis švietimo klausimais – 2021 m. birželio 10 d. 9.00–11.00 val.

Posėdžio pirmininkas Ramūnas Skaudžius

Posėdžio sekretorė Stanislava Strolaitė